<classify> Mabingwa hao watetezi wanapewa nafasi ya kushinda mechi hiyo kutokana na ubora wao lakini pia kutokana na ushindi wa mabao 6-2 dhidi ya Kagera Sugar katika mechi ya kwanza iliyochezwa uwanja wa Kaitaba, Bukoba. Ushindi ni muhimu kwa Yanga leo, kwani ikitereza itatoa mwanya kwa mpinzani wake Simba inayokimbizana nayo kwenye kutwaa taji hilo.Yanga ipo nafasi ya pili kwenye msimamo wa ligi ikiwa na pointi 59 huku Simba ikiongoza kwa kuwa na pointi 62. Kabla ya mechi ya leo, Yanga imebakiza mechi nne kumaliza ligi na Simba imebakiwa na mechi mbili na hivyo Yanga kuwa kwenye mazingira mazuri ya kutwaa ubingwa ikishinda mechi zake zote hata kama Simba pia itashinda.Akizungumzia mechi hiyo Kocha, Juma Mwambusi, alisema hautarajiwi kuwa mchezo rahisi kutokana na mazingira yalivyo licha ya kupata ushindi mnono katika mechi ya kwanza. Mchezo wetu wa raundi ya kwanza tulishinda kule, Kagera ni timu nzuri ambayo inaweza kuufanya mchezo kuwa mgumu, kikubwa kwetu ni kujipanga vizuri kwa vita, alisema.Hali ya ushindani pia ipo kwenye timu za chini zinazopigania kubaki Ligi Kuu, ambapo zinatafutwa timu mbili zitakazoungana na JKT Ruvu kushuka. Ndanda Fc ipo nafasi ya 11, ikifuatiwa na African Lyon, Mbao FC, zote zikiwa na pointi 30, na zimebakiza mechi tatu kila moja ambapo zikishinda zote zitafikisha pointi 39 na hivyo kuziachia msala Majimaji na Toto zenye pointi 29 kila moja.Timu hizo zinatakiwa kujitahidi kushinda mechi zake huku zikiomba timu za juu ziharibu kwa sababu Majimaji ikishinda mechi zote itafikisha pointi 35 na Toto ikishinda zote ita- bakiza pointi 38 na h i v y o kuwa kwenye wakati mgumu wa kusalia kwe - nye ligi.  <topic>: MICHEZO 